CELEX: C2007/183/15
Language: mt
Date: 2007-08-04 00:00:00
Title: Kawża C-445/05: Sentenza tal-Qorti tal-Ġustizzja (It-Tielet Awla) ta' l- 14 ta' Ġunju 2007 (talba għal deċiżjoni preliminari mill-Bundesfinanzhof — Il-Ġermanja) — Werner Haderer vs Finanzamt Wilmersdorf ( Sitt Direttiva VAT — Eżenzjonijiet — Artikolu 13A(1)(j) — Tagħlim mogħti minn għalliema privatament, u li jkopri l-edukazzjoni ta' l-iskola jew ta' l-università — Tagħlim mogħti fil-kuntest ta' korsijiet organizzati minn ċentri ta' tagħlim għall-adulti — Nuqqas ta' rabta kuntrattwali diretta ma' l-istudenti )

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/9
            
         Sentenza tal-Qorti tal-Ġustizzja (It-Tielet Awla) ta' l-14 ta' Ġunju 2007 (talba għal deċiżjoni preliminari mill-Bundesfinanzhof — Il-Ġermanja) — Werner Haderer vs Finanzamt Wilmersdorf
   (Kawża C-445/05) (1)
   
   (“Sitt Direttiva VAT - Eżenzjonijiet - Artikolu 13A(1)(j) - Tagħlim mogħti minn għalliema privatament, u li jkopri l-edukazzjoni ta' l-iskola jew ta' l-università - Tagħlim mogħti fil-kuntest ta' korsijiet organizzati minn ċentri ta' tagħlim għall-adulti - Nuqqas ta' rabta kuntrattwali diretta ma' l-istudenti’)
   (2007/C 183/15)
   Lingwa tal-kawża: Il-Ġermaniż
   Qorti tar-rinviju
   Bundesfinanzhof
   Partijiet fil-kawża prinċipali
   
      Rikorrent: Werner Haderer
   
      Konvenuta: Finanzamt Wilmersdorf
   Suġġett
   Talba għal deċiżjoni preliminari — Bundesfinanzhof — Interpretazzjoni ta' l-Artikolu 13A(1)(j) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1) — Eżenzjoni għat-tagħlim mogħti privatament minn għalliema — Tagħlim mogħti fil-kuntest ta' kors organizzat minn ċentri ta' tagħlim għall-adulti
   Dispożittiv
   F'ċirkustanzi bħal dawk tal-kawża prinċipali, l-attivitajiet ta' individwu li jaġixxi bħala għalliem estern, li jikkonsistu fl-għoti ta' lezzjonijiet li fihom jgħin lill-istudenti bix-xogħol ta' l-iskola u kif ukoll ta' korsijiet taċ-ċeramika u tal-fuħħar fiċ-ċentri ta' tagħlim għall-adulti, jistgħu jibbenifikaw biss mill-eżenzjoni tat-taxxa fuq il-valur miżjud prevista fl-Artikolu 13A(1)(j) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima fil-każ li tali attivitajiet jikkonsistu f'lezzjonijiet mogħtija minn għalliem li jaħdem għal rasu, u taħt ir-responsabbiltà tiegħu, u li jirrigwardaw l-edukazzjoni ta' l-iskola u ta' l-università. Hija l-qorti tar-rinviju li għandha tivverifika jekk dan huwiex il-każ fil-kawża prinċipali.
   
      (1)  ĠU C 60, 11.3.2006.